|  |  |  |  |
| --- | --- | --- | --- |
| Povzetek  Država: Slovenija  Dejavnost: Proizvodnja zdravil  Podatki o stranki  Farmacevtska družba Lek je pomemben del Sandoza, globalnega proizvajalca generičnih zdravil. Lek deluje tako kot globalni razvojni center za izdelke in tehnologije kot tudi proizvodni center.  Poslovno okolje  Podjetje uporablja izredno heterogen sistem, ki ga sestavljajo izdelki različnih proizvajalcev. Želeli so zagotoviti integracijo med njimi ter skladnost z zakonodajnimi zahtevami.  Rešitev  Podjetje je z uporabo strežnika Microsoft BizTalk Server 2006 in drugih Microsoftovih tehnologij razvilo integracijsko rešitev za povezovanje aplikacij in poslovnih procesov.  Prednosti   * Visoka razpoložljivost * Integracija različnih sistemov * Podpora poslovnim procesom |  |  | S strežnikom BizTalk smo pridobili možnosti za preprosto razširljivost in prilagodljivost sistema. Spremembe, ki jih želijo uporabniki, namreč lahko preprosto prilagodimo in vpeljemo v poslovanje.  Tomaž Lobnik, vodja projektov v podjetju Lek |
|  |  | Farmacevtska družba Lek je pomemben del ene vodilnih globalnih generičnih farmacevtskih družb Sandoz. Podjetje je v svojem informacijskem okolju uporabljalo različne tehnologije, metodologije in pristope, rezultat česar je bil heterogen sistem, ki ga je bilo težko vzdrževati.  V podjetju Lek so pričeli iskati integracijsko platformo, s katero bi povezali različne sisteme in obenem zagotovili prilagodljivost celotnega informacijskega sistema. Odločili so se za strežnik Microsoft BizTalk Server 2006.  Leku strežnik BizTalk Server omogoča tudi spremljanje in sporočanje stanja tehničnih, operativnih in poslovnih procesov, obenem pa predstavlja zmogljivo orodje za odkrivanje težav, upravljanje tveganja ter iskanje priložnosti za izboljšanje in nadaljnjo integracijo. |
|  |  |  |  |
|  |  |  | \\MASBS2008\RedirectedFolders\MatijaK\My Documents\CEP\CEP_Files\CEPFiles_logo_BizTalk.jpg |
|  |

Stanje

Farmacevtska družba Lek je pomemben del ene vodilnih globalnih generičnih farmacevtskih družb Sandoz. Lek je znotraj Sandoza eden od globalnih razvojnih centrov za izdelke in tehnologije (zdravila za peroralno uporabo, injekcije), eden od globalnih proizvodnih centrov za farmacevtske učinkovine in zdravila (zdravila za peroralno uporabo, injekcije), eden od Sandozovih kompetenčnih centrov za vertikalno integrirane izdelke, eden od Novartisovih globalnih centrov za razvoj in proizvodnjo podobnih bioloških zdravil, oskrbovalni center za trge srednje in vzhodne Evrope, jugovzhodne Evrope in SND ter v Sloveniji trži izdelke iz širokega Sandozovega nabora zdravil.

Informacijsko okolje podjetja Lek je v preteklih letih raslo z uporabo različnih tehnologij, metodologij in pristopov, rezultat česar je bil izredno heterogen sistem, ki ga je bilo težko vzdrževati in obenem zagotavljati potrjeno stanje. Prav tako pri razvoju ni bilo uveljavljene celovite splošne metodologije, ki bi vodila naložbe in razvoj, poseben izziv pa so predstavljali tudi različni načini izvedbe posameznih rešitev.

Podjetje v svojem sistemu uporablja izredno različne infrastrukturne tehnologije, kot so podatkovne zbirke Oracle in DB2, poslovni informacijski sistem SAP, sporočilni sistem Domino Lotus Notes ter številne druge načine za preoblikovanje in urejanje podatkov, med katerimi so stavki v jeziku SQL, vmesne tabele in preglednice Excel.

V farmacevtski industriji je poudarek predvsem v zagotavljanju integritete, zaupanja, zanesljivosti, sledljivosti in odgovornosti podjetja pri upravljanju s podatki, informacijami in procesi. V skladu s temi poslovnimi zahtevami se je v Leku pojavila potreba po vzpostavitvi nadzora nad podatki, ki ga narekujejo zahteve regulatorjev in zakonodaje.

»V farmacevtski industriji je treba delo opravljati na predpisan način in zagotavljati skladnost z različnimi regulativami, kot so GxP, SOX, ISEC in druge,« je povedal Tomaž Lobnik, vodja projektov v podjetju Lek. »Želimo, da bi vsi sistemi izpolnjevali regulatorne zahteve, s čimer bi zmanjšali tveganje, pomemben cilj pa je tudi vzpostavitev sistema nadzora, s pomočjo katerega lahko nadziramo tveganje. Seveda pa smo se osredotočili tudi na zmanjševanje stroškov, povezanih z informacijskimi tehnologijami.«

Med največjimi izzivi, s katerimi se je srečeval Lek, je bila prepletenost posameznih integracijskih povezav, za katere so bili odgovorni različni posamezniki. Ob odstranitvi aplikacije so v podjetju poskušali odstraniti tudi vse podatkovne povezave, kar pa je pogosto predstavljalo veliko težavo, saj je ukinitev določene tabele povzročila nedelovanje različnih drugih sistemov, ki so za svoje delovanje uporabljali isto tabelo. Na ta način so bile spremembe v sistemu težavne, medsebojna prepletenost pa je pomenila zmanjšano prilagodljivost sistema.

Rešitev

V podjetju Lek so pričeli iskati integracijsko platformo, s katero bi povezali različne sisteme in obenem zagotovili prilagodljivost celotnega informacijskega sistema. Pri tem so ocenjevali različne rešitve ponudnikov, med katerimi je bil tudi Microsoft BizTalk Server 2006.

»Naš cilj je zagotoviti informacijsko infrastrukturo, ki nudi visoko stopnjo prilagodljivosti,« je povedal Lobnik. »Želeli smo zagotoviti osrednji sistem za izmenjavo podatkov, ki bi nudil intuitiven uporabniški vmesnikin bi uporabnikom omogočil hiter začetek dela. Ob pregledu obstoječih rešitev smo se osredotočili tudi na njihov potencial, da nam v prihodnosti pomagajo pri uresničevanju konkurenčne prednosti na trgu.«

Podjetje je svojo rešitev za integracijo podatkov zgradilo z uporabo več Microsoftovih izdelkov, med katerimi so Microsoft BizTalk 2006, Microsoft Office SharePoint Server 2007 ter podatkovni strežnik Microsoft SQL Server 2005, ki so ga nadgradili na različico Microsoft SQL Server 2008.

V Leku so s strežnikom BizTalk zagotovili več storitev in funkcionalnosti, ki so jih potrebovali. Med najpomembnejšimi je, da so vzpostavili orodje za identifikacijo in katalogiziranje aplikacij in procesov. Na ta način so pregledali svoje poslovanje, odkrili procese in aplikacije ter njihove vloge, prav tako pa strežnik uporabljajo za odkrivanje njihovih medsebojnih povezav in pomembnosti.

Kot integracijski sistem BizTalk Server zagotavlja učinkovito vzpostavljanje in upravljanje integracijskih procesov ter omogoča povečanje nadzora nad delovanjem integracijskih procesov in prenosov podatkov. Z uporabo ene celovite rešitve so v podjetju uspešno zmanjšali kompleksnost svoje integracijske infrastrukture in omogočili višjo stopnjo prilagodljivosti.

Leku strežnik BizTalk Server omogoča tudi spremljanje in sporočanje stanja tehničnih, operativnih in poslovnih procesov, obenem pa predstavlja zmogljivo orodje za odkrivanje težav, upravljanje tveganja in iskanje priložnosti za izboljšanje in nadaljnjo integracijo.

»Eden glavnih ciljev je bil povečati povezanost aplikacij s strategijo podjetja in tehnično arhitekturo za izboljšanje podpore poslovnim procesom in zmanjševanje tehnične zapletenosti,« je pojasnil Lobnik. »Obenem smo se osredotočili tudi na pomemben projekt, s katerim strežnik BizTalk zagotavlja podporo storitveno usmerjeni arhitekturi.«

Prednosti

Rešitev BizTalk Server podjetju Lek nudi zmogljivo in zanesljivo platformo, ki dosega zahtevano raven razpoložljivosti. Poleg tega prilagodljivost z uporabo programskih vmesnikov podjetju omogoča, da z lastnimi viri in s pomočjo zunanjih izvajalcev dodaja nove funkcionalnosti in uvaja nove možnosti za integracijo podatkov.

»Pomembna prednost je podpora večkratni uporabi podatkov in možnost njihove nadzorovane izmenjave med različnimi informacijskimi rešitvami in sistemi,« je pojasnil Lobnik. »Prav tako nam nudi bogate možnosti za preoblikovanje podatkov in zagotavlja visoko stopnjo varnosti pri dostopu do podatkov. Prav tako je zagotovljena sledljivost dostopa do podatkov, kar je potrebno za zagotavljanje skladnosti z zahtevami zakonodaje in drugih oblik regulative.«

Strežnik BizTalk je v podjetju Lek zagotovil osrednji sistem za izmenjavo podatkov med različnimi sistemi, ki jih uporabljajo za podporo poslovnim procesom. Enotna platforma je zagotovila standardizacijo osnovne infrastrukture za poenostavitev poslovanja in s tem znižanje stroškov, obenem pa zagotavlja pravočasne ter kakovostne informacije.

Pomembne prednosti so v podjetju uresničili tudi na področju poslovnih procesov, saj jim je nova rešitev omogočila podporo poslovnim procesom, ki so izven obsega standardnih aplikacij znotraj organizacije. Prav tako imajo sedaj celovit vpogled v vse poslovne procese, kar jim omogoča odkrivanje sinergij in jasno ter hitro odkrivanje podvojenih procesov, ki zmanjšujejo učinkovitost poslovanja.

Omogočen je tudi učinkovit nadzor nad procesi v fazi načrtovanja in v fazi vpeljave ter nadzora. »Končni uporabniki cenijo predvsem nemoteno delovanje procesov, saj sistem sam skrbi za obveščanje in opozarjanje ob napakah,« je povedal Lobnik. »S strežnikom BizTalk pa smo pridobili tudi možnosti za preprosto razširljivost in prilagodljivost celotnega sistema. Spremembe, ki jih želijo uporabniki, namreč lahko preprosto prilagodimo in vpeljemo v poslovanje.«

Kratkoročno želi podjetje s postavljeno tehnologijo zadostiti večini zahtev po prenosih podatkov, srednjeročno pa nameravajo standardizirati vmesnike in postopoma prilagoditi aplikacije, da bodo lahko še bolj učinkovito komunicirale med seboj. Dolgoročni cilj podjetja pa ostaja vpeljava celovite storitveno usmerjene arhitekture, ki omogoča vzpostavitev izredno prilagodljive informacijske infrastrukture, ki se hitro in učinkovito prilagaja poslovnim potrebam.

Microsoftovi strežniški izdelki

|  |  |
| --- | --- |
|  | |
| Programska oprema in storitve   * Izdelki * Microsoft BizTalk Server 2006 * Microsoft Office SharePoint Server 2007 * Microsoft SQL Server 2008 |  |

|  |  |
| --- | --- |
| © 2009 Microsoft Corporation. Vse pravice pridržane. Ta primer strankine rešitve je informativne narave. Microsoft, Primer: Active Directory, Windows, logotip Windows, Windows Server in Windows Server System so registrirane blagovne znamke ali blagovne znamke v lasti družbe Microsoft Corporation v ZDA in/ali drugih državah. Imena resničnih podjetij ali izdelkov, omenjenih v tem dokumentu, utegnejo biti blagovne znamke, ki pripadajo svojim lastnikom.  Dokument objavljen maja 2009. |  |

Več informacij

Za več informacij o Microsoftovih izdelkih, rešitvah in storitvah pokličite Microsoftov Center za uporabnike na tel. številko 01 585 34 49 ali obiščite spletno stran [www.microsoft.com/slovenija](http://www.microsoft.com/slovenija).

Za več informacij o podjetju Lek ter njihovih izdelkih in storitvah obiščite spletno stran [www.lek.si](http://www.lek.si).

Za več informacij o Microsoftovih strežniških izdelkih obiščite spletno stran

[www.microsoft.com/servers/default.mspx](http://www.microsoft.com/servers/default.mspx).